
-ΚΤα κείμενα που δημοσιεύονται στο 
“νήριον” μπορεί να μην είναι πάντα 
αποτέλεσμα συλλογικής συμφωνίας, 
ωστόσο την ευθύνη δημοσίευσής τους 
φέρει η συνέλευση του στεκιού 




Ας γίνουμε η κρίση τους 



Α Α ο ο περνούν οι μέρες ο όρος «κρίση» γίνεται ολοένα και πιο κυρίαρχος στο 

λεξιλόγιο εξουσιαστούν κι εξουσιαζόμενων. Βέβαια, με το πέρασμα των ημερών 
γίνεται ολοένα και πιο καταφανές στους τελευταίους το τι σόι κρίση είναι αυτή, 
το τι εννοούν οι πρώτοι ως επιδίωξη «ξεπεράσματος της κρίσης» και το τι συνεπάγονται 
οι σχετικοί χειρισμοί των «από πάνω» για τη ζωή των «από κάτω». Γίνεται επίσης ξεκά¬ 
θαρο πλέον ότι η «σωτηρία της εθνικής οικονομίας» δεν μπορεί να θεωρηθεί ως ένας 
στόχος κάτω από τον οποίο θα συστρατεύονταν οι δύο προαναφερόμενες κατηγορίες 
του πληθυσμού. Ίσα-ίσα, αποτελεί ένα καίριο σημείο ρήξης ανάμεσά τους. Ένα μεγάλο 
μέρος των πλέον καλόπιστων ή τέλος πάντων ένα κρίσιμο μέρος του κόσμου που ακό¬ 
μα και μετά από τόσες και τόσες απογοητεύσεις επέμενε να εμπιστεύεται - έστω και 
κριτικά - τους εκπροσώπους της πολιτικής ελίτ αλλά και το ίδιο το καπιταλιστικό σύστη¬ 
μα, αρχίζει να αναθεωρεί. Άλλωστε, η όποια κρίση υπάρχει, σαφώς και δεν περιορίζεται 
στο «οικονομικό» ζήτημα. Αντίθετα, έχει τόσο σοβαρές πολιτικοκοινωνικές πτυχές, που 
πλέον η τάση της συνολικής αμφισβήτησης του συστήματος ολοένα και διαχέεται στις 
τάξεις των «από κάτω». 

Η κυβέρνηση του ΠΑΣΟΚ, άξιος εκφραστής των συμφερόντων της κυρίαρχης ελίτ, 
συνεπικουρούμενη από τις κυρίαρχες πολιτικοοικονομικές δυνάμεις του τόπου (βλ. ΝΔ, 
ΛΑΟΣ, τράπεζες, αφεντικά,...) αλλά και εκτός αυτού (βλ. ΕΕ,ΔΝΤ,...) ολοένα και οξύνει 
τη βάρβαρη επίθεσή της προς την κοινωνία. Περικοπές σε μισθούς, επιδόματα και συ¬ 
ντάξεις, αλλά και σε κοινωνικές υπηρεσίες, περαιτέρω ελαστικοποίηση των εργασιακών 
σχέσεων, ιδιωτικοποιήσεις, νέα φορολογικά μέτρα (εις βάρος των «αδυνάτων»), αντιδρα¬ 
στική αναμόρφωση του ασφαλιστικού,... Κατακτήσεις ενός ολόκληρου αιώνα χάνονται 
κάτω από ένα καθεστώς «έκτακτης ανάγκης». Και είναι ξεκάθαρο ότι και νέα και ακόμα 
πιο δυσχερή μέτρα αναμένεται αργά ή γρήγορα να έρθουν. Οπως είναι καταφανές και 
το ότι, αντίθετα με τα όσα διατείνεται η κυβέρνηση, τα μέτρα αυτά δε θα έχουν προ¬ 
σωρινό χαρακτήρα. Ουσιαστικά πρόκειται για ένα συνολικό εγχείρημα ανασυγκρότησης 
του ελληνικού καπιταλισμού. Για τη δημιουργία ενός ευνοϊκότερου περιβάλλοντος για την 
επιχειρηματικότητα σε βάρος βέβαια των εργαζομένων και όσων θα βρεθούν στην ολοέ¬ 
να και πολυπληθέστερη κατηγορία των ανέργων. Η επιβίωση σε ένα εκ φύσεως σύστημα 
εκμετάλλευσης καθίσταται ολοένα και πιο δυσχερής. 

Ωστόσο, όπως φαίνεται, η πολυπόθητη κοινωνική συναίνεση απέναντι στους παραπά¬ 
νω σχεδιασμούς δεν είναι και τόσο δεδομένη. Μεγάλο μέρος όσων καλούνται να υπο- 
στούν τις συνέπειες, φαίνεται διατεθειμένο να μη μείνει απλά στη έκφραση αγανάκτησης 
και απόγνωσης και να σιχτιρίζει την ώρα και τη στιγμή που και πάλι τους εμπιστεύτηκε, 
αλλά να μετουσιώνει τη δίκαιη οργή του σε αγώνα για την ανάσχεση της επίθεσης αυτής, 
για την υπεράσπιση της ζωής και της αξιοπρέπειας τους. Η μαζική και μαχητική συμμε¬ 
τοχή στις γενικές απεργίες με αποκορύφωμα αυτής της 5ης Μάη, για την οποία θα γίνει 
εκτενέστερη αναφορά και στη συνέχεια, φαίνεται να συνηγορεί ως προς αυτό. 

Η αντίδραση του κράτους απέναντι σε μια τέτοια κατάσταση δεν είναι άλλη από 
την ένταση της καταστολής. Η επιθετικότητα που εξ αρχής εκδηλώθηκε από τις κάθε 
είδους «ορδές του Χρυσοχοίδη» προς όσους αντιστέκονται ολοένα και οξύνεται. Τα 
ΜΑΤ, είτε με τη διευρυμένη χρήση χημικών είτε με τις ωμές τους επιθέσεις επιδιώκουν 
να διαλύουν τις μαζικές πορείες και συγκεντρώσεις, προχωρώντας σε μαζικές συλλήψεις 

και προσαγωγές. Στη συνέχεια, μέσω των στημένων κατηγορητηρίων κρατάνε σε ομηρία 
τους αγωνιστές. Χαρακτηριστική ως προς αυτό υπήρξε και η πολυήμερη προφυλάκιση 
του διαδηλωτή Μάριου Ζ., ο οποίος κάτω από την πίεση του κινήματος αλληλεγγύης που 
αναπτύχθηκε αφέθηκε τελικά ελεύθερος. Μάλιστα, οι δυνάμεις των ΔΕΛΤΑδων ολοένα 
και πιο συχνά εφορμούν με τις μηχανές τους πάνω στα μπλοκ των διαδηλωτών. Στα πλαί¬ 
σια της προσπάθειας κατατρομοκράτησης των αγωνιζόμενων φτάσαμε στο σημείο να 
γίνουν δεκάδες αναίτιες προληπτικές προσαγωγές και εκτεταμένη εξακρίβωση στοιχείων 
σε άτομα που συνέρεαν προς την απεργιακή πορεία της 20ης Μάη, από ένστολους και μη 
που είχαν στρατοπεδεύσει ακόμα και έξω από τους χώρους διαφόρων πολιτικών οργα¬ 
νώσεων. Επίσης, όπως αναλύεται εκτενώς και στη συνέχεια, είναι ξεκάθαρη και η επιδίωξή 
τους να επιτύχουν κι ένα καίριο χτύπημα και στον αναρχικό-αντιεξουσιαστικό χώρο. 

Απέναντι σε αυτήν την πραγματικότητα ο ρόλος των κυρίαρχων και - να μην το ξεχνά¬ 
με - διαπλεκόμενων ΜΜΕ αναβαθμίζεται. Γίνονται πλέον επί της ουσίας βασικοί φορείς 
της επιβολής των προαναφερόμενων μέτρων και βέβαια και της διάχυσης του φόβου, 
που καθίσταται απαραίτητος για την αποδοχή τους. Μεταφέρουν σχεδόν αποκλειστικά 
και άμεσα ή έμμεσα προασπίζονται το λόγο και την πράξη της εξουσίας, σπεύδοντας να 
μας διαβεβαιώσουν ότι δεν υπάρχει άλλος δρόμος και να «συνεφέρουν» όσους τολμούν 
να αντιστέκονται. Μάλιστα, φτάνουν και στο σημείο να λοιδορούν τους απεργούς, κατη¬ 
γορώντας τους ότι δε συστρατεύονται στον αγώνα για το κοινό καλό, τη «διάσωση της 
εθνικής οικονομίας», παραμελώντας βέβαια να διευκρινίσουν ότι ως «κοινό καλό» ανα¬ 
γνωρίζουν τα συμφέροντα των αφεντικών τους. Και βέβαια μέσα από τα κατασκευασμένα 
τρομοσίριαλ στα οποία με ιδιαίτερο ζήλο συμμετέχουν επιχειρούν να αποπροσανατο¬ 
λίσουν τον κόσμο από τα πραγματικά του προβλήματα και παράλληλα να βάλουν στο 
περιθώριο μεγάλα τμήματα όσων εξακολουθούν να αντιστέκονται. 

Και από την άλλη, όσοι αποφασίζουν να αντιδράσουν διαπιστώνουν ότι έχουν να αντι¬ 
μετωπίσουν επιπλέον και μια γραφειοκρατική συνδικαλιστική ηγεσία, που το μόνο που 
μπορεί να εξασφαλίσει είναι αποσπασματικοί αγώνες για την «τιμή των όπλων» και την 
πολυπόθητη για το καθεστώς κοινωνική ειρήνη, αλλά κι ένα κομματικοκεντρικό συνδικα¬ 
λισμό, που βάζει ξεκάθαρα όρια στις πρακτικές αλλά και στα προτάγματα του αγώνα. 

Δίχως αμφιβολία, όσο και αν ο λόγος μας και η πρακτική μας είναι διαχρονικά σε 
σύγκρουση με το ρόλο των εξουσιαστών, των αφεντικών, των κυρίαρχων ΜΜΕ, των δυ¬ 
νάμεων καταστολής, των εργατοπατέρων, των κομματικών μηχανισμών και όλου του κα¬ 
κού συναπαντήματος, τόσο η επίθεση που δεχόμαστε τον τελευταίο καιρό όσο και οι 
αντιστάσεις που ορθώνουμε βρίσκονται σε μία κρίσιμη καμπή. Οπότε, οφείλουμε να 
συνεχίσουμε με ακόμα μεγαλύτερο πείσμα και αφοσίωση, προτάσσοντας ολοένα και πιο 
δυναμικά την αυτοοργάνωση,την αλληλεγγύη και την άμεση συλλογική δράση, τον αγώνα 
μας για να πάρουμε τη ζωή μας στα χέρια μας. 


Για χην «πρωτοβουλία εργαζομένων-ανέργων 
από Μπραχάμι και γύρω περιοχές» 

Στον καιρό της κρίσης ή με άλλα λόγια απένα¬ 
ντι στην ολοένα και εντεινόμενη επιθετικότητα του 
κεφαλαίου και του κράτους και των συνοδοιπόρων 
αυτών (βλ. ΕΕ,ΔΝΤ,...) το κύριο ζήτημα που πρέπει 
να απασχολεί όσους δέχονται την εν λόγω επίθεση 
είναι το πώς θα στήσουν ανάχωμα σε αυτήν και πα¬ 
ράλληλα το πώς θα θέσουν τις βάσεις για να περά¬ 
σουν στην αντεπίθεση. 

Ένα κύριο μέτωπο δράσης που θεωρούμε ότι 
πρέπει να αναπτυχθεί, ως αναπόσπαστο άλλωστε 
κομμάτι του συνολικότερου αγώνα στον οποίο συμ¬ 
μετέχουμε, είναι και αυτό της αυτοοργανωμένης και 
μαχητικής συλλογικής δράσης σε τοπικό επίπεδο. Η 
δημιουργία με άλλα λόγια ενός «εδάφους» όπου θα 
συναντιούνται ισότιμα εργαζόμενοι, άνεργοι, αυτοί 
που καλούνται να υποστούν τις συνέπειες της κρίσης 
και ιδιαίτερα των «προσπαθειών για το ξεπέρασμα 
της». Όπου θα γίνεται ευχερέστερη η συνειδητοποίηση της κοινής ρίζας των προβλη¬ 
μάτων τους και της κοινής τους θέσης στη συνθήκη της εργασίας και μέσα στο ίδιο το 



Πόσοι αστυνομικοί χρειάζονται 
για να «προστατέψουν» μια γει¬ 
τονιά; 

Τον τελευταίο καιρό, η αστυνομοκρατία 
στους δρόμους των γειτονιών μας έχει ξε- 
περάσει κάθε προηγούμενο. Αντρες και γυ¬ 
ναίκες των ομάδων Δίας και Δέλτα τριγυρ- 
νούν σε τακτική βάση στους δρόμους και 
στις πλατείες, φέρνοντας με την παρουσία 
τους συνειρμικά στο νου του κόσμου συμ¬ 
μορίες με μηχανές και έχοντας συνήθως 
ένα προκλητικό ύφος. Αυτή η μορφή αστυ¬ 
νομικής παρουσίας χρησιμοποιεί ως δικαι- 
λογία το όντως υπαρκτό πρόβλημα της συ¬ 
νεχούς αύξησης της εγκληματικότητας. 

Όμως η αύξηση των κλοπών και γενικό¬ 
τερα του μικροεγκλήματος στις γειτονιές 
-που ορισμένες φορές μπορεί να οδηγεί 
και σε κάποιο τραγικό γεγονός- δεν μπορεί 
να αντιμετωπιστεί με την αστυνομοκρατία. 
Η μιζέρια, η έλλειψη φράγκων, η ανεργία 
και το χάλι που υπάρχει στους χώρους της 
δουλειάς αποτελούν βασικές παραμέτρους 
για την αύξηση της εγκληματικότητας. Όλο 
και περισσότεροι ξένοι και ντόπιοι προ¬ 
σπαθούν να επιβιώσουν μέσα από τέτοιες 
«ιστορίες», αδυνατώντας ή αδιαφορώντας 
να δουν πως οι πραγματικοί υπαίτιοι αυ¬ 
τής της μιζέριας βρίσκονται στα κτίρια των 
υπουργείων, των τραπεζών και των μεγάλων 
επιχειρήσεων και όχι στο σπίτι που θα διαρ- 
ρήξουν. Κι αν τα κλεφτρόνια δεν κάθονται 
να το σκεφτούν αυτό μία φορά, ορισμένοι 
«νοικοκυραίοι» σπεύδουν, με την πρώτη 
ευκαιρία, να θεωρήσουν πως κυνηγώντας 
κανά μετανάστη συμβάλουν στην αποφυ¬ 
γή της «αποεθνοποίησης» της Ελλάδας. Κι 
όλα αυτά τη στιγμή που οι κυβερνώντες 
απαιτούν να υποδουλωθούμε στις ορέξεις 
του ΔΝΤ, των ευρωπαϊκών αφεντικών και 
-πάνω απ' όλα ασφαλώς- των ντόπιων δια¬ 
χειριστών της εξουσίας και του χρήματος. 

Ξέρει λοιπόν το κράτος να γεμίζει τις γει¬ 
τονιές με περιπολίες της αστυνομίας για να 
εμπεδώνεται το «αίσθημα της ασφάλειας». 
Και ρωτάμε: στην Ομόνοια, για παράδειγμα, 
όπου υπάρχουν άπειροι μπάτσοι και κάμε¬ 
ρες, έχει αλλάξει τίποτα στη γκετοποίηση 
που επικρατεί; 

Όταν οι άνθρωποι άφηναν ξεκλείδωτες 
τις πόρτες των σπιτιών και τα παιδιά ελεύ¬ 
θερα να παίξουν στους δρόμους, αυτό δεν 
γινόταν γιατί υπήρχαν παντού αστυνομικές 
περιπολίες. Γινόταν γιατί οι άνθρωποι είχαν 
τουλάχιστον ένα πιάτο φαί να φάνε κι ένα 
κεραμίδι να κοιμηθούν, γινόταν γιατί λει¬ 
τουργούσε η έννοια της ασφάλειας μέσα 
από την αλληλεγγύη στην καθημερινή ζωή 
της γειτονιάς, γινόταν γιατί σ' αυτήν την 
υπόθεση δεν εμπλέκονταν οι τράπεζες με 
τα δάνειά τους και το κράτος με τους μπά- 
τσους του. 

Θεωρούμε απαράδεκτο για μία κοινωνία 
να αποδέχεται την προπαγάνδα του κρά¬ 
τους ότι πρέπει να μειώσει το έλλειμά του 
περικόπτοντας μισθούς, επιδόματα, συντά¬ 
ξεις και θέσεις εργασίας από τομείς όπως 
η υγεία και η παιδεία και την ίδια στιγμή 
να προσλαμβάνει χιλιάδες σύγρονους πραι- 
τωριανούς για να καβαλάνε μηχανάκια και 
να πουλάνε μούρη και εξουσία στους δρό¬ 
μους και στις πλατείες, μπροστά στα μάτια 
των παιδιών. 

Η έντονη παρουσία της αστυνομίας στους 
δρόμους στοχεύει πάνω απ' όλα να εκφο¬ 
βίσει όσους αντιστέκονται μοιράζοντας ένα 
κείμενο, κολλώντας μία αφίσα ή κάνοντας 
μία συγκέντρωση και προσπαθούν να απο¬ 
τρέψουν στους υπόλοιπους τη σκέψη να 
αντισταθούν. Κάθε σημείο που μπορεί να 
αποτελέσει αναφορά για το δυνάμωμα της 
αντίστασης στην τρομοκρατική τους πολι¬ 
τική, την οποία εξαγγέλουν κάθε βράδυ οι 
συνεργάτες τους δημοσιογράφοι, αποτελεί 
γι αυτούς βασικό στόχο. Γι' αυτό και στις 
γειτονιές μας, όπου η ύπαρξη τέτοιων κινή¬ 
σεων αντίστασης έχει δυναμώσει μετά την 
εξέγερση του Δεκέμβρη του 2008, η αστυ¬ 
νομοκρατία είναι καταφανής. 

Βγαίνουμε από τα σπίτια μας, συζητάμε, 
συμπράτουμε, δεν συνεργαζόμαστε με 
αυτούς τους ξεδιάντροπους που πληρώ¬ 
νονται για να φυλάνε τα συμφέροντα των 
αφεντικών. Η δική μας και μόνο αυτοοργά- 
νωση στις γειτονιές θα τις περιφρουρήσει 
από κάθε πραγματικό φόβο, βασίζοντας 
τις ζωές μας σε σχέσεις αλληλεγγύης και 
εμπιστοσύνης. 

(κείμενο που κυκλοφόρησε από το στέκι σε 
πλατείες του Μπραχαμίου και των γύρω πε¬ 
ριοχών) 


Έκδοση μουσικής συλλογής 
από χην , (ΥΠΟ)ΚΡΟΥΣΗ’ 

«Είναι η ύπαρ¬ 
ξη μιας αυτο- 
οργανωμένης 
συλλογικότητας 
με αλληλέγγυες 
σχέσεις και όρε¬ 
ξη για δράση, 
όπου ο καθένας 
νιώθει ότι αξίζει 
να ονειρεύεται, 
πλαισιωμένος από ανθρώπους που συνηθί¬ 
ζουν να πραγματοποιούν οι ίδιοι τα όνειρα 
τους. Είναι αυτά τα όνειρα που γενούν ιδέες 
πρωτότυπες, που όταν συλλογικοποιούνται 
και αγκαλιάζονται απ’ τους υπόλοιπους, γί¬ 
νονται χειροπιαστές και πιο εύκολα πραγ¬ 
ματοποιήσιμες. Έτσι λοιπόν, μια ιδέα ενός 
από μας οδήγησε σε αυτό που κρατάς στα 
χέρια σου και ακούς στα αυτιά σου. Ένα 
οπτικοακουστικό ντοκουμέντο 2 ημερών, 6 
μπαντών και άλλων ατόμων, που αποτυπώ¬ 
νουν ζωντανά τις διαθέσεις τους μέσα σε 
ένα μουσικό στούντιο. Αυτοοργανωμένες 
μπάντες, σε ένα αυτοοργανωμένο στούντιο 
που έχουν φτιάξει και χρησιμοποιούν οι 
ίδιες, μέσα σε ένα αυτοοργανωμένο στέκι.» 
* Απόσπασμα του κειμένου που συνοδεύει το 
«/. 

Οι ηχογραφήσεις πραγματοποιήθηκαν το 
πρώτο σαββατοκύριακο του Απρίλη και το 
οά διατίθεται ήδη από το στέκι και άλλους 
αυτοοργανωμένους χώρους σε όλη την 
ελλάδα. Συμμετέχουν: 0 γ3ιπ, Ιηάίεο, Μεθυ¬ 
σμένα Ξωτικά, Βϊά ΙυεΙτ, υτορώ. Άτυπη πα¬ 
ρουσίαση της συλλογής θα πραγματοποι¬ 
ηθεί στο 3μερο του Ασυρμάτου, όπου θα 
παίξουν ζωντανά κάποιες από τις εν λόγω 
μπάντες. 

(ΥΠΟ)ΚΡΟΥΣΗ 
Ανοιχτή συλλογικότητα έκφρασης και 
δημιουργίας από το ελευθεριακό στέκι 
Πικροδάφνη. 



σύστημα, αλλά και των κοινών τους επιδιώξεων και της δύναμης που έχουν στα χέρια 
τους. Όπου θα αποφασίζουν συλλογικά και αδιαμεσολάβητα το πώς θα ορθώσουν τις 
αντιστάσεις τους. Όπου θα καλλιεργούνται οι δεσμοί αλληλεγγύης και όπου η αλληλοβο¬ 
ήθεια θα αποσπά ολοένα και περισσότερο χώρο από τη λογική του ατομικού βολέματος 
και του «πατήματος επί πτωμάτων». Όπου θα επιτυγχάνεται το ξεπέρασμα της συντεχνι¬ 
ακής λογικής στη χάραξη του διεκδικητικού πλαισίου, όπου με άλλα λόγια θα συνδέεται 
το «εργατικό» ζήτημα με το ευρύτερο «κοινωνικό». 

Η παραπάνω λογική δράσης βρέθηκε στο επίκεντρο και της εκδήλωσης της Ανοιχτής 
Λαϊκής Συνέλευσης ΑγίουΔημητρίου με θέμα την «αυτοοργάνωση εργαζομένων-ανέργων 
σε τοπικό επίπεδο», η οποία πραγματοποιήθηκε στις 28 Απρίλη στο δημαρχείο του Αγί¬ 
ου Δημητρίου. Κατά την εν λόγω εκδήλωση, η οποία έλαβε συνελευσιακό χαρακτήρα, 
έπειτα από μία κατάθεση απόψεων για τη φύση της κρίσης και μεταφορά εμπειριών από 
εργασιακούς χώρους, κατατέθηκαν και διάφορες προτάσεις για ανάληψη δράσης, για 
κάποιες από τις οποίες είχε ήδη γίνει σχετική συζήτηση και στις συνελεύσεις που είχαν 
προηγηθεί. 

Ανάμεσα τους αναφέρουμε εδώ τη δημιουργία μιας τοπικής εργατικής λέσχης, η οποία 
θα αποτελεί κι ένα κύριο σημείο αναφοράς για την επιδιωκόμενη συνάντηση, όπως αυτή 
περιγράφηκε παραπάνω, καθώς και την πρόταση για συγκρότηση ενός τοπικού σωματεί¬ 
ου εργαζομένων-ανέργων στο οποίο θα εγγράφονται ως μέλη όσοι διαμένουν - εργάζο¬ 
νται - δραστηριοποιούνται στο Μπραχάμι και στις γύρω περιοχές και θα αποτελεί ένα 
ακόμα χρήσιμο εργαλείο για την ουσιαστική συμμετοχή στους εργατικούς αγώνες. 

Επίσης, ως μια έμπρακτη συνέχεια της συνάντησης αυτής στο δημαρχείο προέκυψε 
η «πρωτοβουλία εργαζομένων-ανέργων από Μπραχάμι και γύρω περιοχές» η οποία και 
κάλεσε σε δύο προσυγκεντρώσεις στο μετρό της Δάφνης κατά τις δύο πρόσφατες γενι¬ 
κές απεργίες (5/5 & 20/5) και συγκρότησε μπλοκ στις αντίστοιχες κεντρικές απεργιακές 
πορείες που με πανό όπου αναγραφόταν «ΚΑΤΑΡΓΟΥΜΕ ΚΑΘΕ ΣΥΜΒΑΣΗ ΚΟΙΝΩΝΙ¬ 
ΚΗΣ ΕΙΡΗΝΗΣ» κινήθηκε πλάι σε άλλα 
μπλοκ εργατικών σωματείων βάσης και 
συγγενικών εγχειρημάτων που προω¬ 
θούν την αυτοοργάνωση εργαζομένων- 
ανέργων. 

Για τις συναντήσεις της «πρωτο¬ 
βουλίας» κατά τις οποίες συζητιούνται 
και συναποφασίζονται οι δράσεις της 
και βέβαια το ζήτημα της δημιουργίας 
της εργατικής λέσχης και του τοπικού 
σωματείου μπορείτε να ενημερώνεστε 
από το ιστολόγιο της Ανοιχτής Λαϊκής 
Συνέλευσης Ιοτ3άίΓη3άίΓΠ.δΙο§$ροτ.οοΓΠ 

Αίγα λόγια για την πορεία της 5/5, 

για το θάνατο των 3 εργαζόμενων και για τη συνεχιζόμενη 
επίθεση κράτους και αφεντικών στα δικαιώματά μας 

Την Τετάρτη 5 Μαΐου πραγματοποιήθηκαν σε όλες τις πόλεις της Ελλάδας μεγαλει¬ 
ώδεις συγκεντρώσεις και πορείες ενάντια στα μέτρα που λαμβάνονται για την “αντιμε¬ 
τώπιση” της κρίσης. Στην Αθήνα συγκεντρώθηκαν δεκάδες χιλιάδες κόσμου, αναφορές 
ανεβάζουν τον αριθμό στις 200.000 και περισσότερο. Στην ουσία οι 2 ξεχωριστές συγκε¬ 
ντρώσεις της ΓΣΕΕ-ΑΔΕΔΥ και του ΠΑΜΕ έγιναν μία. Ο κόσμος ήταν πυκνότατος από 
την Αλεξάνδρας, σε όλη την Πατησίων μέχρι την Ομόνοια και την Αιόλου. Όλοι μιλάνε 
για τη μεγαλύτερη διαδήλωση τουλάχιστον τα τελευταία 20 χρόνια. Για όλους όσοι βρε¬ 
θήκαμε εκείνη την μέρα στο δρόμο ήταν εύκολα αναγνωρίσιμη στην ατμόσφαιρα η αί¬ 
σθηση ότι σήμερα σπάει η βιτρίνα της συναίνεσης. Ότι σήμερα δηλώνεται βροντερά από 
τον κόσμο της εργασίας και της επιβίωσης το “μέχρι εδώ”. Μέχρι εδώ με την προσπάθειά 
κράτους και αφεντικών να δομήσουν την εθνική συναίνεση για την περαιτέρω επίθεση 
σε κατακτήσεις της τάξης μας. Στο όνομα μιας κρίσης που δημιουργήθηκε από τράπεζες 
και επενδυτικές εταιρείες και συντηρήθηκε από το μοντέλο ανάπτυξης που εφαρμόζεται 
ανελλιπώς στην Ελλάδα από τις αρχές της δεκαετίας του 90 (βλέπε ΟΝΕ, συμμετοχή 
στο ευρώ, Ολυμπιακοί, Σημιτικός εκσυγχρονισμός, επενδύσεις-κλοπή των διαθεσίμων 
των ταμείων, κλπ). Ήταν διάχυτη η αίσθηση ότι όλοι οι συμμετέχοντες ήθελαν δράση. 
Ότι δεν θα αρκούνταν σε έναν υγιεινό περίπατο. Ότι το σύνθημα “να καεί, να καεί, το 

μπουρδέλο η βουλή”, ίσως ήταν όχι απλό σύνθημα, αλλά υπόσχεση δράσης. Και πράγματι 
η πορεία ήταν μαχητική. Οι επιθέσεις των ΜΑΤ από την αρχή της πορείας ήταν απρο¬ 
κάλυπτες. Ψέκασμα και χτυπήματα σε όλο το μήκος της Σταδίου. Ομως ο κόσμος δεν 
μάσαγε. Κρατούσε τις γραμμές του, προσπαθούσε να διώξει τους μπάτσους, συνέχιζε τα 
συνθήματα, πέταγε πέτρες και άλλα αντικείμενα για να αποκρούσει τα χτυπήματα τους. 
Αυτό που περιγράφουμε εντάθηκε ακόμα παραπάνω στο Σύνταγμα. Καθώς τα μπλοκ 
φτάνανε εκεί, έγιναν προσπάθειες για να φτάσει κόσμος μέχρι τον προαύλιο χώρο της 
βουλής. Οι επιθέσεις των μπάτσων γίνονται πλέον εγκληματικές (υπάρχουν αναρίθμητες 
μαρτυρίες για πέταγμα χειροβομβίδων κρότου-λάμψης και χημικών όχι απλά μέσα στο 
πλήθος, αλλά πάνω σε σώματα και κεφάλια διαδηλωτών). Η πορεία στην ουσία γεμίζει 
όλη τη Σταδίου, την Πανεπιστημίου και τη Βασιλίσης Όλγας. Οι μπάτσοι, με διαδοχικές 
επιδρομές, προσπαθούν να αδειάσουν τον κόσμο από το Σύνταγμα. Είναι απλώς αδύνατο. 
Ο κόσμος με τη μία ανασυντάσσεται,πετάει μολότοφ και πέτρες ως το απαραίτητο μέσο 
για να πετύχει τους σκοπούς του, βάζει φωτιά σε κάδους. Όσοι κατεβαίνουν την Πανε¬ 
πιστημίου, στρίβουν στα στενά ώστε από Σταδίου να ξαναβρεθούν πίσω. Είναι πράγματι 
μία συγκλονιστική μάχη που διαρκεί ώρες, ένα στιγμιότυπο του κοινωνικού και ταξικού 
πολέμου που τελευταία έχει οξυνθεί. 

Και σε αυτό το σημείο πέφτει ως βόμβα η είδηση. 3 άνθρωποι νεκροί, οι: Παρασκευή 
Ζούλια, 35 ετών, Αγγελική Παπαθανασοπούλου, 32 ετών και Επαμεινώνδας Τσακάλης, 36 
ετών. 

Ο θάνατος των τριών αυτών ανθρώπων πάγωσε εκείνο το μεσημέρι όλους όσους 
βρίσκονταν στους δρόμους και δεν είχαν καμία διάθεση να τους αφήσουν προσπαθώ¬ 
ντας να διατηρήσουν με συγκρουσιακές διαθέσεις την πολιορκία της βουλής. Οι κοινο¬ 
βουλευτικοί εντολοδόχοι της αστικής δημοκρατίας, κλειδαμπαρωμένοι στο κτίριο του 
κοινοβουλίου, έσπευσαν, πριν ακόμα βγει επίσημη ανακοίνωση από την πυροσβεστική 
και την αστυνομία για τον θάνατο των τριών υπαλλήλων, να εκμεταλλευτούν το τραγικό 
αυτό συμβάν κηρύσσοντας άρον-άρον ενός λεπτού σιγή. Η εκμετάλλευση αλλά και η 
ύβρις απέναντι στους τρεις νεκρούς από την πλευρά των αφεντικών δεν σταμάτησε εδώ. 
Πέρα απ' όλες τις γνωστές ευθύνες (κλειδωμένες πόρτες, υποχρέωση υπαλλήλων να πα¬ 
ραμείνουν στο κατάστημα παρά τις περί του αντιθέτου εκκλήσεις τους), όπως γράφουν 
και κάποιοι σύντροφοι, «είναι το τηλεοπτικό χαμόγελο του Βγενόπουλου καθώς έφτανε 
στην καμένη του επιχείρηση που συμπυκνώνει όλη την αγριότητα του είδους του, μπρο¬ 
στά στην αποκόμιση κερδών. Πολιτικών αυτή τη φορά. Κερδών που όπως πάντα έχουν 
άμεση σχέση με την εκμετάλλευση ανθρώπων. Και νεκρών»(Αναρχικοί για την κοινωνική 
απελευθέρωση, 14/5/2010). 

Το ελληνικό κράτος, η αστυνομία του και οι τηλεοπτικοί υπάλληλοι των αφεντικών 
στα δελτία ειδήσεων ψάχνουν με μανία το αίμα εκείνο που θα ισοφαρίσει το έγκλημα 
της εν ψυχρώ δολοφονίας του δεκαπεντάχρονου Αλέξανδρου Γρηγορόπουλου από τον 
Κορκωνέα και τον σύνεργό του. Η ανακάλυψη αδίστακτων δολοφόνων «και από την 
άλλη πλευρά» θα έρθει να νομιμοποιήσει την αστυνομική ασυδοσία και βαρβαρότητα, σε 
καιρούς μάλιστα που ο έλεγχος των κοινωνικών αντιστάσεων αποτελεί για το κράτος και 
τα αφεντικά κομβικό ζήτημα προκειμένου να σώσουν την ίδια τους τη θέση. Το τραγικό 
αυτό συμβάν στη ΜϊΐΤίη -απόρροια μίας βίας ανοργάνωτης, χωρίς καμία ορθολογική 
στόχευση και με περίσση και ανεπίτρεπτη ελαφρότητα στην εξατομικευμένη, κυνική και 
μάτσο άσκησή της- ήρθε να αποτελέσει το μεγαλύτερο δώρο για τα αφεντικά στην πιο 
κρίσιμη στιγμή. Οι «αδίστακτοι δολοφόνοι» βρέθηκαν και στην απέναντι πλευρά και κα¬ 
μία καλοστημένη προβοκάτσια δε θα μπορούσε να τους δώσει τέτοια ευχέρεια ώστε να 
ξεφύγουν εκείνη την μέρα από την κοινωνική οργή και να οργανώσουν την επικοινωνιακή 
τους αντεπίθεση τις επόμενες ώρες και μέρες μέσα από τα τηλεοπτικά κανάλια. 

Τα τελευταία χρόνια και ιδιαίτερα μετά τη δολοφονία του δεκαπεντάχρονου Αλέξαν¬ 
δρου, η άρση οποιουδήποτε κανόνα «ασφαλείας» για «παράπλευρες απώλειες» αλλά και 
μία όλο και μεγαλύτερη θολούρα στην επιλογή στόχων είναι χαρακτηριστικά που συνα¬ 
ντιόνται όλο και συχνότερα. Η έκπτωση μίας ηθικής στάσης, στάσης που απορρέει από 
την επαναστατική ελευθεριακή αντίληψη, δεν αφορά μια-δύο συγκεκριμένες παρέες αλλά 
μία ολόκληρη αντίληψη που λοιδορεί οποιαδήποτε πολιτική διαδικασία και προβάλει την 
άρνηση οποιοσδήποτε συνεννόησης και συνεργασίας σε συλλογικό επίπεδο. Οι κοινωνι¬ 
κές δυναμικές που αναπτύσσονται, με την παράλληλη εξάπλωση της άσκησης βίας στους 
δρόμους, γίνεται όλο και πιο δύσκολο να είναι διαρκώς και σαφώς προσδιορισμένες από 
ένα πολιτικό σκεπτικό και μία ηθική στάση, τα οποία απορρέουν από έναν λίγο-πολύ 
συγκεκριμένο πολιτικό χώρο. 

Νομίζουμε πως τα λόγια κάποιων άλλων αυτή τη φορά συντρόφων είναι εδώ πολύτιμα: 
«είναι παραπάνω από προφανές πως το ζήτημα του ορισμού της κοινωνικής αντι-βίας, 

ιστορικο(για οσους ακόμα δεν πήρανε 
χαμπαρι) 

25 σεμπτεμβριου στο δημοτικό συμβου- 
λιοη δημοτική αρχή φερνει πρόταση του 
υπουργείου άμυνάς σχετικά με την περι¬ 
φραγμένη έκταση 33 στρεμμάτων που βρί¬ 
σκεται στον ασύρματο. 

Η πρόταση που μοιράζει την έκταση απο 
50-50 σε υπουργείο και δήμο τους δίνει 
την δυνατότητα οικονομικής αξιοποίησης 
μέσα απο έργα "πράσινης" αναπτηξης και 
μιλάει και για κατασκευή στρατιωτικών 
εγκαταστασεων.Μια πρόταση που δεν ποι- 
θει ούτε καν ολα τα μελοι τις παραταξης 
του δήμαρχου και καταψηφίζετε (12 κατα 
ΙΙυπερ & 2 λευκά).η είδηση τις πρότασης 
άργησε να βγει προς τα εξω γιατί ακόμα 
και αυτοί που διαφωνούσαν κραταγανε το 
στόμα τους κλειστό θέλοντας το ολο θέμα 
να μείνει μεταξύ τους, στην αίθουσα του 
δημοτικού συμβουλίου. 

Στις 15 Νοεμβρίου λοιπον και αφού μαθε- 
νονται τα νεα καλειτε απο την ανοιχτή λαϊ¬ 
κή συνέλευση άγιου δημητριου στο πάρκο 
η πρώτη εκδηλωση-συνελευση με βασικό 
σύνθημα ΝΑ ΠΑΡΟΥΜΕ ΤΙΣ ΖΩΕΣ ΣΤΑ 
ΧΕΡΙΑ ΜΑΣ που στοχο εχει την ενημέρω¬ 
ση αλλα και την απο κοινού δράση των κα¬ 
τοίκων εναντία στα σχέδια τους. 

Αποφασίζετε η δημιουργία τις ανοιχτής 
συνέλευσης για την διεκδικιση του, και αρ¬ 
χίζει να βρίσκετε κάθε κυριακη στο πάρκο 
για να συζητά και να συναποφασίζει για το 
θέμα. 

Βγαίνουν αμεσα κειμενα,αφισσες που εκ¬ 
θετουν το πρόβλημα και καλούν τον κο- 
σμο στις συνέλευσης σε μια προσπάθεια 
να ανοίξει το ζητημα στην τοπική κοινωνία. 
Απο τις πρώτες κουβέντες ο κοσμος εδει- 
ξε οχι μονο την δυσαρέσκεια του στην 
επίμαχη πρόταση αλλα και σε πολλές επι¬ 
λογές που έχουν κάνει κατα καιρούς όλες η 
δημοτικές αρχές που πέρασαν απο την δι¬ 
οίκηση του δήμου και αφορούν την διαχεί¬ 
ριση των ελεύθερων χωρων.Αμεσες ήταν οι 
παρεμβάσεις και στα δημοτικά συμβούλια 
απαιτοντας ο χώρος να ανοίξει για τους κα¬ 
τοίκους και οτι δεν θελει ούτε στρατό,ούτε 
άλλο τσιμέντο στο χώρο,κινήσεις όμως 
που αντιμετοπιστηκαν απο τους τοπικούς 
άρχοντες με απαξιωτικο τροπο επιμενο- 
ντας απο την μέρια τους στην πρόταση. 
Ετσι ήρθε η ωρα για πιο δυναμικές κινήσεις 
απο την μέρια μας η ωρα να πάρουμε την 
κατασταση πραγματικά στα χέρια μας και 
τον ΠΡΑΣΙΝΟ ΑΣΥΡΜΑΤΟ ΓΙΑ ΟΛΟΥΣ 
ΑΝΟΙΧΤΟ να τον κάνουμε πράξη εμείς οι 
ιδιοι.Σε μια απο τις επόμενες συνέλευσης 
πεφτει η ιδέα να κοψουμε τα σύρματα που 
μας χωρίζουν απο το απαγορευμένο κομ¬ 
μάτι του ασυρμάτου χρονιά τώρα και να 
προχωρισουμε σε μια συμβολική δεντρο- 
φυτευση.Ετσι και εγινε, στο επόμενό ρα¬ 
ντεβού αφού εφερε ο καθένας οτι μπορού¬ 
σε κοφτές,αξινες,φτιαργια αγοράστηκαν 
δέντρα, δόθηκε το σύνθημα και η "μάχη" 
ξεκίνησε.Ο φράχτης που χρονιά ολόκληρα 
στεκόταν εκεί και απαγόρευε την είσοδο 
μας, σε λίγα λεπτά ήταν γεμάτος τρύπες ο 
κοσμος άρχισε δειλά να περνάει μέσα, κά¬ 
ποιοι αρχισαν κατευθείαν το φύτεμα άλλοι 

ξεκινισαν μια πρώτη ανυχνευση του χώρου, 
κοσμος που μενει πάνω απο 20 χρονιά δί¬ 
πλα στο πάρκο περπάτησε για πρώτη φορά 
εκεί.Οι συναντήσεις μας πλέον γινοντου- 
σαν απο την μέσα μέρια, τα δέντρα άρχι¬ 
σαν να πληθαίνουν όπως και η επισκέψεις 
μας εκεί, δεν πηγαίναμε στο χώρο μονο 
τις κυριακες για κουβέντες αλλα και άλλες 
μερες, για βόλτες, να ποτίσουμε τα δέντρα 
ΜΑΣ, άρχισε σιγά σιγά αυτός ο χώρος να 
περνει ζωη μέσα απο την καθημερινή μας 
παρουσία. Σε λίγο γεννήθηκε και η αναγκη 
ενός κλειστού χώρου, κάπου να βάζουμε 
απο κάτω τα κεφαλια μας όταν βρεχει, να 
αφήνουμε τα εργαλεία μας αφού και αύριο 
εκεί θα ήμασταν να συνεχισουμε.Ετσι πή¬ 
ραμε ενα κτήριο που βρισκόταν εκεί και 
εγινε το στέκι μας. 

Παρουσία στον χώρο είχε και ο δήμος 
αφού τα τελευταία χρονιά είχε μετατρεψει 
μέρος του ασυρμάτου σε παράνομη χωμα¬ 
τερή, παρκιν απορυματοφορων, χαλασμέ¬ 
νων οχημάτων και κοντεινερ, νεκροταφείο 
κάδων, εκανε εξυπηρετήσεις σε φίλους 
εργολάβους να μπορούν εκεί να πετανε 
χώμα και βράχους απο εσκαφες και ασφα- 
λικο υλικό καταριπτοντας την δικιολογια- 
καραμελα οτι η έκταση ανήκει στο υπουρ¬ 
γείο όπως και η πρόταση για τσιμεντοποί¬ 
ηση και αυτός δεν μπορεί να κάνει κάτι για 
να γίνει πάρκο ολοι η έκταση. 

Αρχίζει λοιπον μια ακόμα αντιδικία, η 
ανοιχτή συνέλευση για την διεκδίκηση 
του ασυρμάτου απαιτεισε αμεσα απο τον 
δήμο να ξεκινήσει εργασίες αποκατάστα¬ 
σης στον χώρο και με παρουσία σε αρκετα 
ακόμα δημοτικά συμβούλια με δυναμικό 
παρών απο τον κοσμο καταφερνονται να 
κερδιθουν πολλά απο αυτα(δυστυχως πολ- 
λα παραμένουν ακόμα στα πρακτικά των 
συμβουλίων). 



ΠΡΟΒΟΛΗ ΝΤΟΚΥΜΑΝΤΕΡ: 

«ΜΝΗΜΕΣ ΛΕΗΛΑΣΙΑΣ» νζζζζζ 


στην Πλατεία Αγίου Βασιλείου (ποΜπραήιΐ 
Πέμπτη 3 Ιουνίου, δ.οομμ^^—^ 


μαζί με τους μισθούς, μας κλέβουν και τις πλατείες. 




(Λειιλριακό στί« « Πικροδάφνη· 


(αφίοα που κυκλοφόρησε από το στέκι για την 
εκδήλωση που πραγματοποιήθηκε στις 316) 


των μέσων της και του διαχωρισμού της από τον αυτισμό μιας βίας που αδιαφορεί για 
τις συνέπειες που μπορεί να προκαλέσει, είναι ένα ζήτημα ανοιχτό και επείγον. Οτιδή¬ 
ποτε άλλο θα σημαίνει την αποδοχή της λογικής των “παράπλευρων απωλειών” που 
αποτελεί προνόμιο της αστυνομικής φροντίδας και των στρατιωτικών επεμβάσεων του 
δυτικού ανθρωπισμού - και αυτό είναι ένα από τα λίγα προνόμια που δεν σκοπεύουμε να 
τους στερήσουμε. Τίποτα δεν αλλάζει αν ο καθένας δεν αντιλαμβάνεται την ατομική του 
πραγματικότητα μεταξύ πολλών άλλων που επιθυμούν να γκρεμοτσακίσουν την τυραν¬ 
νία, τίποτα δεν αλλάζει αν ο καθένας δεν βιώσει την πραγματικότητά του ως μέρος μιας 
συνολικότερης που αναρωτιέται: “Πώς θα το κάνουμε;”.Η αποτροπή της επανάληψης 
ενός τέτοιου φαινομένου, είναι ζήτημα που αφορά όλους όσους αγωνίζονται ενάντια στη 
δολοφονική κανονικότητα του καπιταλισμού»(θ§ο τε ρτονοΙ<ο,13/5/2010). 

Θεωρούμε ότι είναι αναγκαίο σε κάθε αγώνα, να βρίσκεις τη δύναμη και το χρόνο να 
αναλογίζεσαι πράξεις και λεγάμενα του, ασχέτως της κρισιμότητας της στιγμής. Τώρα 
λοιπόν είναι η στιγμή για να μιλήσουμε για τα μέσα και το ηθικό περιεχόμενο του αγώνα. 
Ως αναρχικοί/αντιεξουσιαστές στοχεύουμε σε μία κοινωνία που θα επικρατούν οι αξίες 
της αλληλοβοήθειας, του δικαίου,της έλλειψης εκμετάλλευσης και ιεραρχίας, της ισότιμης 
συμμετοχής όλων, της ελευθερίας σε κάθε έκφανση της ατομικής και συλλογικής ζωής. 
Θεωρούμε ότι μέσα από την ελεύθερη ανάπτυξη του ατόμου, θα εκφραστεί καλύτερα 
και ουσιωδέστερα η έμφυτη ανάγκη και τάση του για συλλογική κοινωνική ζωή. Μέσα σε 
αυτές τις κοινότητες ελεύθερα προσερχόμενων ανθρώπων, δίνεται η δυνατότητα για τη 
μέγιστη αξιοποίηση του δυναμικού του καθένα μας και κατά συνέπεια δίνεται η δυνατό¬ 
τητα για τη βέλτιστη οργάνωση της κοινωνίας. Μίας κοινωνικής και οικονομικής ζωής που 
θα ικανοποιεί και προάγει τις ανάγκες και επιθυμίες της κοινότητας και όχι του κεφαλαίου 
και των μελών της άρχουσας τάξης. Με το ίδιο ηθικό περιεχόμενο ενδύουμε και τον αγώ¬ 
να μας και τα μέσα που χρησιμοποιούμε για αυτό το πρόταγμα.Δεν πιστεύουμε στο “ο 
σκοπός αγιάζει τα μέσα”. Θεωρούμε ότι πρέπει κάθε στιγμή τόσο ο αγώνας μας όσο και 
τα μέσα που χρησιμοποιούμε να αντικατοπτρίζουν το ήθος μας και τις αξίες που στοχεύ¬ 
ουμε. Θεωρούμε ότι στην ουσία ο αγώνας και οι δομές που συμμετέχουμε εκπαιδεύουν 
εμάς και τους συνοδοιπόρους μας στην ελευθερία και στην υπευθυνότητα που αυτή 
απαιτεί. Αν αφήνουμε στις συνελεύσεις μας να υπάρχουν αρχηγοί, τότε μάλλον και στην 
οραματιζόμενη κοινωνία θα διαιωνιστούν οι ιεραρχίες. Αν επιτρέπουμε “παράπλευρες 
απώλειες” ή αν στις επιθέσεις σε άντρα του καπιταλισμού χτυπάνε και πεθαίνουν αθώα 
θύματα, τότε η αδικία δεν θα χτυπηθεί ποτέ.Δεν είναι το μέσο που δίνει αξία στον αγώνα. 
Είναι το ηθικό και αξιακό του περιεχόμενο. Δεν βάζουμε στο ίδιο τσουβάλι μία βόμβα 
που ανατινάζει αθώους σε γεμάτες αγορές, με τη βόμβα που στοχεύει σε υποδομές του 
καπιταλιστικού συστήματος.Δεν βάζουμε στο ίδιο τσουβάλι το να κλέβεις 100 ευρώ από 
το πάμπτωχο γείτονά σου, με το να κάνεις απαλλοτρίωση σε ένα μεγάλο ευρβι· ΓΠ3ΐ·|<6ϊ και 
να μοιράζεις τα τρόφιμα. Τα μέσα και οι δομές του αγώνα πρέπει να έχουν σαφή πολιτικό 
και αξιακό περιεχόμενο και στόχευση. Να εντάσσονται σε μία γενική στρατηγική του 
αγώνα και να έχουν καλά ορισμένους στόχους χωρίς κανένα περιθώριο για παράπλευρες 
απώλειες και αθώα θύματα. Ζούμε σε εποχές κοινωνικής ρευστότητας. Παραδοσιακές 
μορφές συλλογικής δράσης (κόμματα, συνδικάτα) περνάνε στην ανυποληψία. Η ίδια η 
συνοχή των κοινωνικών σχέσεων διαρρηγνύεται. Απέναντι στην εξατομίκευση και στην 
προώθηση του Εγώ, πρέπει να προτάξουμε νέες κοινωνικές δομές και σχέσεις στη βάση, 
πρόσωπο με πρόσωπο. Είναι μέσα σε αυτές που θα εξασφαλιστεί η αλληλογνωριμία και η 
αλληλοεμπιστοσύνη. Είναι μέσα σε αυτές που θα μπορέσουμε να συναποφασίσουμε την 
στρατηγική και τα μέσα του κοινωνικού αγώνα. 

Δεν μπορούμε όμως να αφήσουμε ασχολίαστο το σκύλεμα των 3 νεκρών από το 
συρφετό πολιτικών, δημοσιογράφων και επιχειρηματιών. Ας μη μιλάνε για νεκρούς αυτοί 
που ευθύνονται για ΙΟΟάδες νεκρούς εργαζόμενους στα κάτεργα της οικονομίας, μετα¬ 
νάστες στα σύνορα και “εκδημοκρατιζόμενους ξένους” στους πολέμους στο εξωτερικό. 
Ας μην μιλάει για νεκρούς ο γελαστός Βγενόπουλος όταν έχει τα υποκαταστήματα του 
με κλειδωμένες πόρτες και με απειλές για απόλυση προς τους υπαλλήλους που ζήταγαν 
να βγουν από το υποκατάστημα τη μέρα εκείνη. Το γεγονός έπεσε ως μάννα εξ ουρανού 
σε όλους αυτούς. Από τη μία προσπάθησαν και φαίνεται να πέτυχαν το σταμάτημα της 
φωτιάς που πήγε να μπει την Τετάρτη 5/5. Εκμεταλλεύτηκαν το μούδιασμα όλων μας, 
ώστε να μη συνεχιστούν και δυναμώσουν τις επόμενες μέρες οι μαχητικές διαμαρτυρί¬ 
ες. Από την άλλη, σε πιο μακροπρόθεσμο ορίζοντα, προσπάθησαν και προσπαθούν να 
συνδέσουν κάθε διαμαρτυρία με τους θανάτους ώστε να παρουσιάσουν το κομμάτι της 
κοινωνίας που αντιδρά ως ανεύθυνους πολίτες που με τις ενέργειές τους βυθίζουν την οι¬ 
κονομία στο τέλμα και οδηγούν τα πράγματα σε δολοφονική πόλωση. Τέλος βρήκαν ένα 
ακόμα όπλο να χτυπήσουν κομμάτια του κινήματος που ασυμβίβαστα σηκώνουν μεγάλο 

βάρος των αντιδράσεων. Εξαπέλυσαν ένα όργιο καταστολής τόσο εκείνη την ημέρα, με 
εισβολές και συλλήψεις σε στέκια και κοινωνικούς χώρους (Στέκι Μεταναστών στη Τσα- 
μαδού και Κατάληψη στη Ζαΐμη II),τραυματισμούς και συλλήψεις ανθρώπων από μαγαζιά 
και μέσα από τα σπίτια τους στα Εξάρχεια, όσο και την επόμενη στη συγκέντρωση της 
6/5 πάλι στο Σύνταγμα, με προληπτικές αυθαίρετες προσαγωγές πριν τη συγκέντρωση 
και απροκάλυπτο χτύπημα της συγκέντρωσης αργά το απόγευμα. 

Ας μην κάνουμε πίσω. Τώρα είναι ο καιρός να συνεχίσουμε τον αγώνα για τα δικαιώ- 
ματά μας και την προάσπιση ή και επέκταση των κατακτήσεών μας. Με μεγαλύτερη ορμή 
και εμπιστοσύνη στις δυνάμεις μας. Κανένας δεν πρέπει να μένει αμέτοχος. Το μέλλον 
που μας προδιαγράφουν είναι ζοφερό τόσο σε πολιτικό όσο και οικονομικό επίπεδο. 
Είναι καιρός να πάρουμε θέση. Να οργανωθούμε σε τοπικές συνελεύσεις γειτονιάς, σω¬ 
ματεία βάσης σε κάθε κλάδο και χώρο δουλειάς, σε τοπικές ομαδοποιήσεις εργαζομέ- 
νων-ανέργων. 


ΟΛΟΙ ΣΤΟΥΣ ΔΡΟΜΟΥΣ 
ΑΥΤΟΟΡΓΑΝΩΣΗ ΕΡΓΑΖΟΜΕΝΩΝ-ΑΝΕΡΓΩΝ 
ΣΕ ΚΑΘΕ ΕΡΓΑΣΙΑΚΟ ΧΩΡΟ ΚΑΙ ΓΕΙΤΟΝΙΑ 

ΕΛΕΥΘΕΡΙΑΚΟ ΣΤΕΚΙ “ΠΙΚΡΟΔΑΦΝΗ” - 13/5/2010 


Τέρμα πια στις αυταπάτες 
ΚΡΑΤΟΣ ΚΑΙ ΑΦΕΝΤΙΚΑ 

ΟΙ ΜΟΝΟΙ ΤΡΟΜΟΚΡΑΤΕΣ 

Από τις πρώτες κιόλας μέρες που ο Χρυσοχοίδης ανέλαβε την εξουσία, πάνω στο 
σβέρκο του πολίτη, κατεβάζει στρατεύματα κατοχής στο κέντρο της Αθήνας, δίνει εντο¬ 
λή στους δελτάδες του για περισσότερη καταστολή ακόμα και τραυματίζοντας κόσμο, 
εισβάλει σε στέκια, στοχοποιεί τις καταλήψεις, πραγματοποιεί χιλιάδες προληπτικές προ¬ 
σαγωγές, διώκει διαδηλωτές με τον κουκουλονόμο, κατασκευάζει κατηγορητήρια, προφυ¬ 
λακίζει αγωνιστές. Η εμμονή του με τον αναρχικό-αντιεξουσιαστικό χώρο είναι γνωστή. 
Συνεχίζει το έργο από εκεί που το άφησε η προηγούμενη κυβέρνηση. Η θεαματική προ¬ 
εκλογική εισβολή σε σπίτι στο Χαλάνδρι τον περσινό Σεπτέμβρη, που χωρίς στοιχεία 
βαφτίστηκε γιάφκα, οδήγησε στην επίσης χωρίς στοιχεία σύλληψη 3 ανθρώπων και στη 
φυλάκισή τους, ως μέλη της οργάνωσης “Συνωμοσία Πυρήνων της Φωτιάς”. Ακόμα ποι- 
νικοποιώντας τις φιλικές και συντροφικές σχέσεις εκδίδονται εντάλματα σύλληψης για 
άλλα II άτομα που ενεργοποιούνται κάθε φορά που εξυπηρετεί την επικαιρότητα. 

Στις 10/3/2010 δολοφονείται στη Δάφνη, από τους μπάτσους, ο αγωνιστής Λάμπρος 
Φούντας. Το κράτος είχε τη μοναδική ευκαιρία, να μεθοδεύσει πάνω στη δολοφονία 
του, τη στοχοποίηση ανθρώπων που ανήκουν στον αντιεξουσιαστικό χώρο. Έτσι όσων 
τα δακτυλικά αποτυπώματα βρέθηκαν σπίτι του, με συνοπτικές διαδικασίες κρίθηκαν 
ένοχοι και συνένοχοί του, ως μέλη του Επαναστατικού Αγώνα. Αλλοι πάλι φωτογραφίζο¬ 
νται δημόσια για μελλοντικά εντάλματα. Έμελλε έτσι η κρατική δολοφονία του Λάμπρου 
να ξετυλίξει το γαϊτανάκι του ψεύδους, της συκοφαντίας, της κατάργησης στοιχειωδών 
δικαιωμάτων, αλλά και της άνευ όρων ποινικοποίησης των κοινωνικών σχέσεων, της φιλί¬ 
ας και της συντροφικότητας. Με δήθεν καταγεγραμμένες τηλεφωνικές συνομιλίες, φορ¬ 
τώνουν στους συλληφθέντες την έκρηξη στα Πατήσια από την οποία σκοτώθηκε ένα 
Ι5χρονο αγόρι από το Αφγανιστάν και τραυματίστηκε σοβαρά η ΙΙχρονη αδελφή του. 
Κατασκευάζουν μια ιστορία όπου οι «αδίστακτοι τρομοκράτες» απειλούν τον καθένα 
μας, και για το αυτό λόγο μας καλούν να δώσουμε πληροφορίες στα ρουφιανοτηλέφωνά 
τους. Στα παραπάνω έρχονται να προστεθούν τα άπειρα κενά και η μη παρουσίαση των 
υποτιθέμενων στοιχείων τόσο στις δικογραφίες όσο και στους δικηγόρους των συλλη- 
φθέντων. Παρόλα αυτά όμως οι 6 σύντροφοι προφυλακίζονται. Στις επόμενες μέρες τρεις 
από αυτούς αναλαμβάνουν την πολιτική ευθύνη για την συμμετοχή τους στην οργάνωση 
με προκήρυξη «επιστολή προς την κοινωνία» 

Η χρονική στιγμή που επιλέγει η εξουσία για περισσότερη καταστολή και έλεγχο δεν 
είναι τυχαία. Αυτή η επίθεση δεν έχει στόχο μόνο τον αναρχικό-αντιεξουσιαστικό χώρο 
αλλά ολόκληρη την κοινωνία. Σε κάθε γωνία υπάρχει αστυνομία, ενεργοποιούνται οι κάμε¬ 
ρες, γίνεται άρση απορρήτου σε εκατοντάδες τηλέφωνα και παρακολουθούνται άτομα με 
βάση την πολιτική τους ταυτότητα και δράση. Η εξουσία προσπαθεί να επιβάλει τον δικό 


Για την υπόθεση 
του Σίμου Σεϊσίδη 

Την Τρίτη 25 Μαίου πραγματοποιήθηκε συ¬ 
γκέντρωση αλληλεγγύης στο νοσοκομείο 
ΚΑΤ όπου νοσηλεύεται βαριά τραυματι¬ 
σμένος ο Σίμος Σεϊσίδης. Ύστερα από πι- 
σώπλατο πυροβολισμό που δέχτηκε κατά 
τη σύλληψή του το βράδυ της 3ης Μάη, 
κρίνεται προφυλακιστέος και φρουρείται 
ασφυκτικά επί 24ώρου βάσεως στερού¬ 
μενος προκλητικά βασικά δικαιώματα, ως 
νοσηλευόμενος και ως κρατούμενος. Ο 
βαρύς τραυματισμό του οδήγησε τελικά 
στον ακρωτηριασμό μέρους του ενός πο¬ 
διού του. 

Καταζητούντανι από το Γενάρη του 2006 
κατηγορούμενος για τη ληστεία σε υποκα¬ 
τάστημα της Ε. τ. Ε στο κέντρο της Αθήνα 
κατά την οποία τραυματίστηκε σοβαρά ο 
φυλακισμένος έως σήμερα αναρχικός Γ.Δη- 
μητράκης. Έκτοτε παρουσιάζουν τον Σ. Σ 
σαν τον αρχηγό των «ληστών με τα μαύρα» 
και τον συνδέουν με κάθε «τρομοκρατική 
ενέργεια». Κράτος και ΜΜΕ στα πλαίσια 
της γνώριμης τακτικής της κατασκευής 
ενόχων χωρίς στοιχεία, καταδεικνύουν το 
Σ. .Σ ως το νούμερο I καταζητούμενο σε 
όλη την Ελλάδα. Έχοντας πλάσει το προφίλ 
των «αδίστακτων τρομοκρατών» επικη¬ 
ρύσσει αυτόν και τους επίσης φυγόδικους 
για την ίδια υπόθεση Μ. Σεϊσίδη και Γ Τσι- 
ρώνη με το ποσό των 600.000 ευρώ. Θέτει 
σε κίνδυνο τη ζωή τους, προωθεί τη ρου- 
φιανιά και χρησιμοποιώντας την πολιτική 
τους ταυτότητα λασπολογεί συστηματικά 
εναντίον του αναρχικού - αντιεξουσιαστι- 
κού χώρου. Η εξοντωτική ποινή (35 χρόνια 
πρωτόδικα) στον Γ.Δημητράκη, η αιχμαλω¬ 
σία της φυγοδικίας(των τριών) ως μόνος 
δρόμος στην λυσσαλέα επίθεση του κρα¬ 
τικού μηχανισμού και η καταπάτηση του 
τεκμηρίου της αθωότητας, αποδεικνύουν 
τη φρονηματική δίωξη απέναντι σε όσους 
αντιστέκονται ακηδεμόνευτα. 

ΚΑΝΕΝΑΣ ΟΜΗΡΟΣ 
ΣΤΑ ΧΕΡΙΑ ΚΡΑΤΟΥΣ 

ΑΛΛΗΛΕΓΓΥΗ 
ΣΤΟΝ ΑΝΑΡΧΙΚΟ 

ΣΙΜΟ ΣΕΙΣΙΛΗ 


Μια μεθοδευμένη επιχείρηση 
με στόχο τη φυσική και πολιτι¬ 
κή ομηρία του αναρχικού αγω¬ 
νιστή Αρη Σειρηνίδη 

Τη νύχτα της 3ης Μαίου η Ασφάλεια δι¬ 
αρρέει στο διαδίκτυο ότι ο Αρης Σ. συ- 
νελήφθη ως ένας από τους δράστες της 
ληστείας στο κατάστημα Πράκτικερ της 
οδού Πειραιώς, κατά την οποία τραυματί¬ 
στηκε βαριά και ένας υπάλληλος. Πρόθυ¬ 
μοι, οι συνήθεις παπαγάλοι των έντυπων 
και ηλεκτρονικών ΜΜΕ όχι μόνο αναπαρά¬ 
γουν αμέσως την είδηση, χωρίς να κάνουν 
τον κόπο να τη διασταυρώσουν, αλλά τη 
διανθίζουν με πλήθος ψεμάτων, φθηνό συ¬ 
ναισθηματισμό και αντι-αναρχικό μένος. Το 
επόμενο πρωί, οι ένστολοι πληροφοριοδό¬ 
τες τους από το κτίριο της ΓΑΔΑ ανακοι- 



νώνουν ότι ο Αρης Σ. δεν έχει καμία σχέση 
με τη ληστεία στο Πράκτικερ. Συνελήφθη 
σε τυχαίο μπλόκο και κατηγορείται σε 
βαθμό πλημμελήματος για οπλοκατοχή και 
αντίσταση κατά της αρχής. 

Το μεσημέρι της 7ης Μαΐου και ενώ είχε 
ήδη εκδοθεί η απόφαση της μη κράτησής 
του και αναμενόταν η απελευθέρωσή του, 
κυριολεκτικά στο παραπέντε, έφτασε νέο 
ένταλμα σύλληψης εναντίον του. Κατηγο- 
ρήθηκε ως ο επονομαζόμενος «τρελός 
με το σομπρέρο και τις σαγιονάρες», που 
πυροβόλησε πέρυσι το καλοκαίρι εναντίον 
κλούβας των ΜΑΤ στα Εξάρχεια. Πειστήριο, 
το γενετικό υλικό από το πορτοφόλι του 
Αρη, που ταυτιζόταν με το γενετικό υλικό 
από μια χειρουργική μάσκα που βρέθηκε 
στην περιοχή, όπου συνέβη το περιστατικό. 

Την Τετάρτη 12 Μαΐου, ύστερα από μια 
εβδομάδα στα κρατητήρια της Αντιτρο- 
μοκρατικής στον 12ο όροφο της ΓΑΔΑ, ο 
Αρης κρίθηκε προφυλακιστέος με βάση 
ένα κατηγορητήριο που προκαλεί και αυτά 
ακόμη τα όρια της περίφημης «αστικής 
δικαιοσύνης». Οι καταθέσεις των μαρ¬ 
τύρων του περιστατικού του πυροβολι- 
σμού(μεταξύ αυτών και του ίδιου του επι¬ 
κεφαλής της διμοιρίας) είναι αντιφατικές 
και καμία δεν προσεγγίζει το σωματότυπο 
ή τα χαρακτηριστικά του Αρη. Η χειρουργι¬ 
κή μάσκα που θεωρείται και το βασικό πει¬ 
στήριο, φέρεται να έχει πέσει από άτομο 
διαφορετικό εκείνου που πυροβόλησε, ενώ 
δεν υποβλήθηκαν σε εργαστηριακή εξέτα¬ 
ση άλλα πειστήρια που περισυλλέγησαν 
από την περιοχή του πυροβολισμού. 

Το εδραιωμένο πλέον καθεστώς της προ- 
φυλάκισης(ιδιαίτερα στην περίπτωση 
πολιτικών διώξεων), έκανε για ακόμη μια 
φορά τη δουλειά του εξυπηρετώντας την 
αυθαιρεσία του κράτους στη λογική «κρα¬ 
τούμενος για ό,τι προκύψει». Η υπόθε¬ 
ση του Αρη Σ. μας φέρνει αντιμέτωπους/ 
ες με μια αναβάθμιση των κατασταλτικών 
μεθόδων του κράτους εναντίον των κοινω¬ 
νικών αγωνιστών και προοιωνίζει μια νέα 
εποχή στο μέτωπο των πολιτικών διώξε¬ 
ων. Καθιστά ρυθμιστικό παράγοντα των 
κατηγορητηρίων τις επιστημονικοφανείς 
και ως εκ τούτου αδιάσειστες, αποφάσεις 
των εργαστηρίων της ΓΑΔΑ. Οποιοδήπο- 
τε γενετικό υλικό, οποιουδήποτε ανθρώ¬ 
που, σε οποιοδήποτε κινητό αντικείμενο 
και σε οποιαδήποτε χρόνο ή περιοχή, 
μπορεί να καταστεί αδιάσειστο στοιχείο 
με άλλοθι την επιστημονική τεκμηρίωση. 

Η δίωξη του Αρη Σ. δεν στοχεύει μόνο 
τον αναρχικό - αντιεξουσιαστικό χώρο 
αλλά το σύνολο της ανυπάκουης κοινωνίας 
και κάθε ριζοσπαστικό της κομμάτι. Από 
τις φυλακές Κορυδαλλού ο Άρης Σ. υψώνει 
τη γροθιά του προς όλους τους αγωνιζόμε- 
νους ανθρώπους. 

ΛΕΥΤΕΡΙΑ ΖΤΟ ΣΥΝΤΡΟΦΟ 
ΑΡΗ ΣΕΙΡΗΝΙΛΗ 


Η ΑΛΛΗΛΕΓΓΥΗ ΕΙΝΑΙ ΤΟ ΟΠΛΟ 
ΜΑΣ 

* Το παραπάνω κείμενο αποτελεί σε μεγάλο 
μέρος του απόσπασμα αυτού της «πρωτο¬ 
βουλίας αλληλεγγύης στον Άρη Σειρηνίδη». 


της ορισμό για την τρομοκρατία ο οποίος κάθε φορά διευρύνεται όπως αυτή επιλέγει, 
διεκδικώντας για τον εαυτό της το μονοπώλιο της βίας. Έτσι σήμερα οι αγώνες ενάντια 
σε κράτος και αφεντικά βαφτίζονται τρομοκρατία και οι πράξεις λαϊκής αντιβίας (όπως 
δυναμικές πορείες, απεργίες, καταλήψεις, επιθέσεις σε εταιρικούς και κρατικούς οργανι¬ 
σμούς), τρομοκρατικές ενέργειες. Γιατί άραγε; Μήπως γιατί τρέμουν στην ιδέα ότι τέτοιοι 
αγώνες θα μπορούσαν να συμπαρασύρουν όλους εκείνους που βιώνουν καθημερινά στο 
πετσί τους την εκμετάλλευση, την καταπίεση, τη φτώχεια και τη βία που ασκείται από 
πάνω; 

Η «εξάρθρωση της τρομοκρατίας» έρχεται ίσως να σκεπάσει για λίγο, την οικονομική 
και αντικοινωνική επίθεση που μήνες τώρα διεξάγεται και έχει οδηγήσει τη χώρα στην 
κηδεμονία και επιτήρηση από την ευρωζώνη και τοΔΝΤ. Σε αυτό το πλαίσιο παίρνονται 
μέτρα που στοχεύουν στην τρομοκράτησή, στην αφαίμαξη και στη σιωπή της κοινωνίας. 
Μέτρα που απαιτούν, την υποταγή και την πειθάρχηση υπό το φόβο της φτώχειας, της 
ανεργίας και της αγωνίας για την επιβίωση στα ντόπια και ξένα κεφάλαια, στις αδηφάγες 
ορέξεις της αγοράς. 

Τίποτα από όλα τα παραπάνω δεν θα μπορούσε να επιβληθεί από κράτος και αφεντι¬ 
κά χωρίς τη συνδρομή των Μ.Μ.Ε. Η δικτατορία του οργουελιανού Μεγάλου Αδελφού 
παίρνει σάρκα και οστά στο πρόσωπο της τηλεδικτατορίας. Ποτέ άλλοτε οι ρουφιάνοι, οι 
ξεπουλημένοι και οι σάπιοι μέχρι το μεδούλι “άνθρωποι” δεν είχαν τόση εξουσία.Δεν εί¬ 
ναι μόνο φερέφωνα της πολιτικής-οικονομικής εξουσίας, είναι και δικαστές της κοινωνίας. 
Είναι τιμωροί και δήμιοι όσων δεν υπακούν, όσων παρεκκλίνουν ή αντιστέκονται. Βιαστές 
της νοημοσύνης και της συνείδησης. 

Όλες αυτές τις μέρες βρίσκονται υπό εντεταλμένη υπηρεσία στο πλευρό του Χρυσο- 
χοΐδη,που βρίσκεται στο πλευρό του πολίτη και όλοι μαζί στο πλευρό της “δικαιοσύνης”. 
Καιρό είχαμε να δούμε τόση ομοψυχία... 

Αντιθέτως όταν πρόκειται για τα μεγάλα τρομοκρατικά σκάνδαλα (τη ληστεία των δη¬ 
μόσιων ταμείων, τη βόμβα του χρηματιστηρίου, τη συνομωσία των κουμπάρων, το Βατο- 
πέδι,, τη δίθΓηβπε, τις απαγωγές και τους ξυλοδαρμούς μεταναστών ...) όλοι αυτοί οι δη- 
μοσιοκάφροι σφυρίζουν αδιάφορα. Ποτέ κανένα κοινωνικό παράσιτο από όλους αυτούς 
τους “διαπλεκόμενους” δεν κυνηγήθηκε τόσο λυσσαλέα από το κράτος, τα κόμματα, τα 
ΜΜΕ, τη “δικαιοσύνη”. Ποτέ κανείς δεν τιμωρήθηκε για τα εγκλήματα που διέπραξε σε 
βάρος της κοινωνίας. Όλοι αυτοί που ζουν σε βάρος των λαϊκών στρωμάτων, που μας 
απομυζούν καθημερινά, που μας ρίχνουν όλο και πιο βαθιά στη φτώχεια, τη μιζέρια, την 
ανεργία, που τρομοκρατούν την κοινωνία με τη δήθεν οικονομική κρίση και την πτώχευ¬ 
ση. Αυτοί είναι “κύριοι”, είναι αφεντικά, είναι εξουσία. 

Απέναντι σε όλα αυτά, εμείς επιλέγουμε πιο συνειδητά από ποτέ, να σταθούμε στο 
πλευρό των διωκόμενων αγωνιστών, με όσα μέσα διαθέτουμε. Τα όπλα μας δεν θα τα 
βρουν ποτέ, γιατί η αλληλεγγύη, η αντίσταση, η οργή, το πάθος για ελευθερία, βρίσκονται 
στις γιάφκες της καρδιάς και του μυαλού μας. Οι αναρχικοί-αντιεξουσιαστές,ως αντιστε- 
κόμενοι άνθρωποι, πάντα βρισκόντουσαν και θα βρίσκονται στο στόχαστρο της εξουσί¬ 
ας. Η ακούραστη και συνεπής παρουσία τους σε όλους τους κοινωνικούς και εργατικούς 
αγώνες, η αλληλεγγύη στους καταπιεσμένους και τους κυνηγημένους, ο αγώνας για την 
κοινωνική απελευθέρωση, είναι αυτά για τα οποία βρίσκονται στο στόχαστρο της εξου¬ 
σίας. Είναι αυτά τα οποία αντιπροτείνουμε στην κοινωνία. Όσο λοιπόν θα οξύνεται και θα 
κλιμακώνεται η από τα πάνω επίθεση σε όλα τα μέτωπα,τόσο θα εντείνεται και η κρατική 
καταστολή. Πρώτα απέναντι σε αυτούς που αποτελούν το πιο δυναμικό και ριζοσπαστικό 
κομμάτι όσων αντιστέκονται και στη συνέχεια ολόκληρης της κοινωνίας, μέχρι την άνευ 
όρων παράδοσή της στις ορέξεις τους. 

Εμείς όμως δεν ζητάμε από την εξουσία να είναι πιο δημοκρατική. Ούτε από τους 
δημοσιογράφους και τους ρουφιάνους να αποκτήσουν συνείδηση.Δεν ζητάμε από τους 
δικαστές να είναι δίκαιοι ούτε από τους μπάτσους να ξαναγίνουν άνθρωποι.Δεν ζητάμε, 
τέλος, από τους βασανιστές να δείξουν έλεος. 

Ζητάμε από την κοινωνία να ανοίξει την πόρτα του κλουβιού της, να βγει έξω και να 
πολεμήσει, για να πάρει πίσω όσα της ανήκουν. 

Λευτεριά στους διωκόμενους για την υπόθεση 
του Επαναστατικού Αγώνα και σε όλους τους 
φυλακισμένους αγωνιστές 



>ΒΟΛΕΣ ΤΑΙΝΙΩΝ 



Ιούνιος 

Ιούλιος 

στο ελευθεριακό στέκι 

Πικροδάφνη 


10/6 

Ο αδελφός μου 

είναι μοναχογιός 

ίου ϋ^πΐθΙ ίυοίΊθΐίΐ 

17/6 

Ο προφήτης 

του Ζ^Ι< ΟάϊΗΓ 

24/6 

Ο νομοταγής πολίτης 

του Ρ <3ηγ/ <3ι*3/ 

1/7 

Συμμορία Μασκοφόρων 

του ΑπβΙ Ζθΐτυη 

15/7 

Α§ΟΙ*3 

του ΑΙθχ^ηάΐΌ Αιτίθη^ό^Γ 


ΕΚΔΗΛΩΣΗ - ΣΥΖΗΤΗΣΗ 


Σάββατο 26/6, 8μ.μ 
«Πρόγραμμα Καλλικράτης» 

Από το τέλος του μύθου της τοπι¬ 
κής αυτοδιοίκησης στην απόλυτη 
κυριαρχία της κρατικής διοίκησης 
ή στο άνοιγμα μιας ελευθεριακής 
προοπτικής; 

(συνδιοργάνωση με την ομάδα ελευθε- 
ριακών κομμουνιστών ) 


ΒΙΒΛΙΟΠΑΡΟΥΣΙΑΣΗ 


Πέμπτη 8/7, 8μ.μ 
Περί αναρχισμού και βίας 

του Ε. Μαλατέστα (εκδ. Ελευθεριακή Κουλτούρα) 


Το ελευθεριακό στέκι Πικροδάφνη 

είναι ανοιχτό κάθε Πέμπτη και Σάββατο, από τις 19:30 

σαν χώρος αντιεμπορευματικής συνεύρεσης 

και επικοινωνίας, με βιβλιοθήκη, μουσικό στούντιο 

και καφενείο. 

ΑΓ. ΒΑΣΙΛΕΙΟΥ & Π.Π. ΓΕΡΜΑΝΟΥ 22 
ΜΠΡΑΧΑΜΙ 

ν/ν/ν/. 5 ΪβΙ<ΐ-ρίΙ<Γ 003 ίηί. 2 Γ 


Οι προβολές γίνονται 
Πέμπτες, στις 21.00 


είσοδος... φυσικά ελεύθερη 











